ກຸ່ມຟາຕ້າ ໂຮມຊຸມນຸມ ເທື່ອທຳອິດ ຢູ່ເຂດກາຊາ (ສະໄລດ໌)
ຂະບວນການຟາຕ້າ ຈັດການໂຮມຊຸມນຸມເປັນເທື່ອທຳອິດ ຢູ່ໃນເຂດກາຊາ ນັບແຕ່ປີ 2007 ເປັນຕົ້ນມາ
ຊາວປາແລສໄຕນ໌ຫຼາຍສິບພັນຄົນ ຈາກກຸ່ມຟາຕ້າ ໄດ້ຈັດການ ໂຮມຊຸມນຸມຂຶ້ນເປັນເທື່ອທຳອິດທີ່ເຂດກາຊາ ໃນວັນສຸກວານນີ້ ນັບແຕ່ກຸ່ມມຸສລິມຫົວຮຸນແຮງຮາມາສທີ່ເປັນຄູ່ປໍລະປັກໄດ້ເຂົ້າ ຄວບຄຸມດິນແດນດັ່ງກ່າວໃນສົງຄາມກາງເມືອງເປັນເວລາສັ້ນໆ ໃນປີ 2007 ກຸ່ມຟາຕ້າທີ່ນິຍົມແນວທາງປານກາງໄດ້ປົກຄອງເຂດຝັ່ງຕາເວັນ ຕົກຂອງແມ່ນໍ້າຈໍແດັນ ແຕ່ໃນຂະນະທີ່ການເຈລະຈາສັນຕິພາບ ກັບອິສຣາແອລ ໄດ້ຕົກຢູ່ໃນສະພາບ ບໍ່ໄປບໍ່ມານັ້ນ ກຸ່ມຟາຕ້າກໍ ຊອກຫາຊ່ອງທາງເພື່ອຄືນດີກັບກັບກຸ່ມຮາມາສ ຜູ້ນຳຂອງກຸ່ມຟາຕ້າ ພ້ອມທັງປະທານາທິບໍດີຂອງປາແລສໄຕນ໌ ທ່ານ Mamoud Abbas ໄດ້ກ່າວຄຳປາໄສຕໍ່ພວກໂຮມຊຸມນຸມ ໂດຍຜ່ານທາງໂທລະພາບຈາກ ສຳນັກງານໃຫຍ່ຂອງທ່ານ ທີ່ເມືອງ Ramallah ໃນເຂດ ຝັ່ງຕາເວັນຕົກຂອງແມ່ນໍ້າຈໍແດັນ ທ່ານ Abbas ກ່າວວ່າ ກຸ່ມຟາຕ້າ ແລະຮາມາສ ຕ້ອງ ໄດ້ດຳເນີນງານຮ່ວມກັນເພື່ອໃຫ້ມີຄວາມເປັນເອກກະພາບຍ້ອນວ່າມັນເປັນຊ່ອງທາງດຽວ ເທົ່ານັ້ນທີ່ຈະບັນລຸເປົ້າໝາຍແຫ່ງຊາດຂອງປາແລສໄຕນ໌ແລະໄຊຊະນະ ທ່ານ Abu Zuhri ໂຄສົກຂອງກຸ່ມຮາມາສກ່າວຊົມເຊີຍການໂຮມຊຸມນຸມໃນຄັ້ງນີ້ວ່າ ເປັນ ຄວາມສຳເລັດຕໍ່ທັງກຸ່ມຟາຕ້າແລະຮາມາສ ທ່ານເວົ້າວ່າ ບັນຍາກາດໃນທາງບວກ ແມ່ນ ບາດກ້າວໄປສູ່ຄວາມເປັນເອກກະພາບແຫ່ງຊາດ ແຕ່ການຄືນດີຂອງທັງສອງກຸ່ມດັ່ງກ່າວ ໄດ້ສ້າງຄວາມວິຕົກກັງວົນໃຫ້ແກ່ອິສຣາແອລແລະ ຝ່າຍຕາເວັນຕົກ ຍ້ອນກຸ່ມຮາມາສບໍ່ຍອມປະຕິເສດທີ່ຈະປະຖິ້ມຄວາມຮຸນແຮງແລະຮັບຮູ້ ອິສຣາແອລ ອິສຣາແອລ ສະຫະລັດ ແລະ ສະຫະພາບຢູໂຣບ ຖືວ່າກຸ່ມຮາມາສ ເປັນອົງ ການກໍ່ການຮ້າຍ